Tėrvetės savivaldybė
Tėrvetės savivaldybė (latv. Tērvetes novads) – buvęs administracinis vienetas pietų Latvijoje, Žiemgaloje. Administracinis centras – Tėrvetė. Savivaldybė sudaryta 2002 m. reformos metu iš Duobelės rajono dalies. Buvo suskirstyta į 3 valsčius: Augstkalnės, Bukaišių ir Tėrvetės. Po 2021 m. administracinės-teritorinės reformos panaikinta, prijungta prie naujos Duobelės savivaldybės.